พอมากินน้ำมะพร้าวแล้วปวดท้องน้อย เป็นไรค่ะ
สวัสดีค่ะ การฉีดยาคุมกำเนิดนั้น หากฉีดได้อย่างถูกต้อง คือไปฉีดตามกำหนดวันนัด และได้ฉีดเข้าสู่ชั้นกล้ามเนื้อ ไม่ได้มีการไปนวดคลึงบริเวณที่ฉีด ยาฉีดคุมกำเนิดก็จะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์เพียง 0.2%สำหรับอาการปวดท้องน้อย หากเพิ่งมามีอาการ ก็ไม่น่าเกิดจากผลข้างเคียงจากยาฉีดคุมกำเนิด แต่อาจเกิดจากสาเหตุอื่นๆ เช่น- ลำไส้อักเสบเฉียบพลันจากการติดเชื้อ โดยอาจเกิดจากการดื่มน้ำมะพร้าวที่ปนเปื้อนเชื้อโรคได้ หรืออาจเกิดการทานอาหารอื่นๆ ที่ปนเปื้อนเชื้อโรค- กระเพาะปัสสาวะอักเสบ แต่ก็จะมีอาการผิดปกติทางปัสสาวะร่วมด้วย- ไส้ติ่งอักเสบ แต่จะปวดบริเวณด้านขวา และอาการปวดจะรุนแรงมากขึ้นเรื่อยๆ ร่วมกับมีไข้- มดลูกอักเสบ แต่จะมีอาการตกขาวที่ผิดปกติร่วมด้วยหากยังไม่มีอาการอื่นๆ แนะนำควรสังเกตอาการไปก่อน แต่หากอาการปวดท้องน้อยเป็นมากขึ้น หรือมีอาการอื่นๆ เช่น มีไข้ ท้องเสีย เป็นต้น ก็ควรไปพบแพทย์เพื่อตรวจค่ะ